**Ministru kabineta noteikumu projekta “Grozījumi Ministru kabineta 2016. gada 7. jūnija noteikumos Nr. 359 „Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2016. gada 7. jūnija noteikumos Nr. 359 „Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”” (turpmāk – noteikumu projekts) sagatavots ar mērķi precizēt izglītojamo skaita fiksēšanas datumu vispārējās izglītības iestādēs, tādējādi nodrošinot, ka pedagogi karjeras konsultanti jau septembrī būtu informēti par savu slodzi un atalgojumu, noteikt datu uzkrāšanu vienkāršotākā veidā un apjomā par karjeras konsultāciju dalībniekiem, kā arī veikt redakcionālus un tehniskus precizējumus, kas nemaina sākotnējā normatīvā akta būtību, bet nepieciešami viennozīmīgai tā piemērošanai. Vienlaikus tiek paplašināts personu loks, kas varēs gatavoties un piedalīties starptautiskajos jauno profesionāļu meistarības konkursos.Plānotais noteikumu projekta spēkā stāšanās laiks ir 2018.gada augusts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas un Valsts izglītības attīstības aģentūras kā finansējuma saņēmēja iniciatīvas, pamatojoties uz Eiropas Savienības struktūrfondu un Kohēzijas fonda 2014. - 2020.gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Ministru kabineta 2016.gada 7.jūnija noteikumu Nr.359 21.5.apakšpunkta redakcija paredz, ka starptautiskajiem jauno profesionāļu meistarības konkursiem dalībai starptautiskajos konkursos var piesaistīt tikai tos konkursantus, kas nacionālajā jauno profesionāļu meistarības konkursā  ir ieguvuši kādu godalgoto vietu.Analizējot esošo pieredzi pēc nacionālajiem jauno profesionāļu meistarības konkursiem 2017. un 2018. gadā, kā arī veicot dalībnieku atlasi un sagatavošanu starptautiskajiem jauno profesionāļu konkursiem WorldSkills 2017 un EuroSkills 2018, finansējuma saņēmējs ir konstatējis problēmu -  konkursanti, kas ir ieguvuši godalgotu vietu nacionālajā jauno profesionāļu meistarības konkursā, ne vienmēr vēlas turpināt sagatavošanos un piedalīties starptautiskajos jauno profesionāļu meistarības konkursos. Jauniešu argumenti ir saistīti ar darbu vai mācībām ārvalstīs. Līdz ar to jauniešiem nav pietiekamas motivācijas papildus veltīt laiku un citus resursus, lai aptuveni 8-9 mēnešu periodā aktīvi gatavotos dalībai starptautiskajos jauno profesionāļu meistarības konkursos. Atsevišķos gadījumos jaunieši nevar aktīvo sagatavošanas periodu savienot ar esošo darba vietu, kā arī nereti ir dažādas veselības problēmas, kas liedz viņiem aktīvi gatavoties un piedalīties starptautiskajos jauno profesionāļu meistarības konkursos. Šāda situācija rada risku Latvijas komandas sastāva veidošanai un pārstāvībai starptautiskajos jauno profesionāļu meistarības konkursos.Lai novērstu minēto situāciju un turpmāk efektīvi nodrošinātu Latvijas komandas pārstāvību starptautiskajos jauno profesionāļu meistarības konkursos EuroSkills un WorldSkills, nepieciešams **paplašināt personu loku (nepalielinot apmācāmo skaitu)**, no kura atlasa potenciālos konkursantus sagatavošanās procesam un dalībai  starptautiskajos jauno profesionāļu meistarības konkursos EuroSkills un WorldSkills, paredzot, ka atlasīti var tikt ne tikai godalgoto vietu ieguvēji, bet arī citi  nacionālā jauno profesionāļu meistarības konkursa dalībnieki. Atlasot potenciālos konkursantus sagatavošanās procesam un dalībai starptautiskajos jauno profesionāļu meistarības konkursos EuroSkills un WorldSkills, tiktu ievērots prioritātes princips, atlasi uzsākot ar nacionālā jauno profesionāļu meistarības konkursa SkillsLatvia godalgoto vietu ieguvējiem un turpinot secīgi ar pārējo vietu ieguvējiem. Svarīgs kritērijs atlases procesā būtu arī potenciālā konkursanta vecums, kuram ir jāatbilst starptautisko jauno profesionāļu meistarības konkursu EuroSkills un WorldSkills noteiktajam.Ņemot vērā minēto, tiek veikti grozījumi MK noteikumu Nr. 359 21.5.punktā, svītrojot nosacījumu par  godalgotajām  vietām. 2)Vienlaikus tiek tehniski precizēts noteikumu* 23.2.1.apakšpunkts kurā tiek svītrots 21.4.apakšpunkts attiecībā uz 23.1.2.apakšpunktā minēto sadarbības partneru personālu, jo tam nav paredzēta 21.4.apakšpunktā norādītas darbības īstenošana. Papildus jānorāda, ka 21.4.apakšpunktā norādīto darbību īsteno finansējuma saņēmējs sadarbībā ar partneri – Valsts izglītības satura centrs, kuram saskaņā ar noslēgto sadarbības līgumu ar Valsts izglītības attīstības aģentūru nav paredzētas izmaksas.
* 23.2.3. apakšpunkts, kurā (1) tiek svītrots 21.4.apakšpunkts attiecībā uz 23.1.2.apakšpunktā minēto sadarbības partneru personālu, jo tam nav paredzēta 21.4.apakšpunktā norādītas darbības īstenošana. Papildus jānorāda, ka 21.4.apakšpunktā norādīto darbību īsteno finansējuma saņēmējs sadarbībā ar partneri – Valsts izglītības satura centrs, kuram saskaņā ar noslēgto sadarbības līgumu ar Valsts izglītības attīstības aģentūru nav paredzētas izmaksas. (2) tiek paredzētas transporta izmaksas noteikumu 21.3.apakšpunktā minētajiem karjeras atbalsta īstenošanā iesaistītajiem speciālistiem (turpmāk - speciālisti) papildizglītības nodrošināšanai, tādējādi novēršot neskaidrības saistībā ar izdevumu apmaksu speciālistiem un ievērojot vienlīdzības principu attiecībā uz visiem 21.3. apakšpunktā norādītās darbības īstenošanā iesaistītajiem dalībniekiem.
* 23.2.5.8.apakšpunkts, kurā tiek iekļauta papildu informācija, norādot papildizglītības formas – semināri, kursi (profesionālo kompetenču pilnveides A programmas kursi, kuri ietver vienu vai vairākus moduļus vismaz 6 stundu apjomā un kurus īsteno izglītības iestāde, pedagogu profesionālā nevalstiskā organizācija, ministrijas padotības iestāde ar izglītojošas darbības veikšanas funkcijām vai augstākās izglītības iestāde, izsniedzot pilnveidi apliecinošu dokumentu – apliecību, kura derīga 3 gadus pēc tās izsniegšanas[[1]](#footnote-2)) .

3) Atbilstoši Ministru kabineta 2016.gada 7.jūnija noteikumu Nr.359 30.6. apakšpunktam finansējumu pedagoga karjeras konsultanta atlīdzībai un karjeras atbalsta pasākumiem koriģē atbilstoši izglītojamo skaitam katra mācību gada 1.oktobrī. Projekta īstenošanā nosacījums par izglītojamo skaita fiksēšanu, koriģēšanu un attiecīgi finansējuma jaunajam mācību gadam aprēķināšanu pēc 1.oktobra datiem **vispārējās izglītības iestādēs** rada administratīvo slogu sadarbības partneriem un sarežģījumus pedagogu iepriekš noteiktās slodzes koriģēšanā vai nodarbināšanā septembra mēnesī, nezinot precīzus nodarbināšanas nosacījumus.Saskaņā ar Ministru kabineta 2016.gada 5.jūlija noteikumu Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 4.punktu izglītības iestādes datus par izglītojamo skaitu ievada Valsts izglītības informācijas sistēmā septembra  sākumā, t.i., līdz attiecīgā gada 5. septembrim tiek ievadīta un apstiprināta informācija par bērnu un skolēnu skaitu attiecīgā gada 1. septembrī izglītības iestādēs (pa klasēm (grupām) un izglītības programmām). Tādējādi, lai nodrošinātu, ka pedagogi karjeras konsultanti jau septembrī būtu informēti par savu slodzi un atalgojumu, kā arī varētu sagatavot karjeras attīstības atbalsta pasākuma plānu, nepieciešams veikt grozījumus noteikumos, nosakot, ka vispārējās izglītības iestādēs finansējumu pedagogu karjeras konsultantu atlīdzībai un karjeras atbalsta pasākumiem koriģē atbilstoši izglītojamo skaitam katra mācību gada 1.septembrī, kas ievadīti un apstiprināti Valsts izglītības informācijas sistēmā līdz attiecīgā gada 5. septembrim.Attiecībā uz profesionālās izglītības iestādēm grozījumi netiek veikti, saglabājot jau esošo pieeju, ka izglītojamo skaits tiek fiksēts un koriģēts katra mācību gada 1.oktobrī, ņemot vērā izglītojamo uzņemšanu, kas notiek līdz 1.oktobrim.4) Ministru kabineta 2016.gada 7.jūnija noteikumu Nr.359 34.punktā ir noteikta  **datu uzkrāšana par karjeras konsultāciju dalībniekiem (izglītojamajiem)**, kas nav iekļauti specifiskajos izvērtēšanas rādītājos un nav paredzēti arī kā projekta rezultāts. Datu uzkrāšana par personām notiek sadarbības iestādes - Centrālās  finanšu un līgumu aģentūras (turpmāk – CFLA) Kohēzijas politikas fondu vadības informācijas sistēmas 2014.-2020.gadam e-vidē, aizpildot maksājuma pieprasījuma E.12.sadaļas tabulu un vienu reizi gadā iesniedzot informāciju sadarbības iestādei.2018.gada februārī 8.3.5.SAM finansējuma saņēmējs - Valsts izglītības attīstības aģentūra -  iesniedza informāciju par 2017.gada datiem, t.sk. pirmo reizi par karjeras konsultāciju dalībniekiem, un tika konstatētas  vairākas problēmas, kas apgrūtina  izglītojamo datu savākšanas procesu un datu ievadi Kohēzijas politikas fondu vadības informācijas sistēmā 2014.-2020.gadam :* Izglītojamo datu savākšanas procesu nodrošina projekta sadarbības partneru pedagogi karjeras konsultanti, kuri iedod izglītojamajiem vai viņu vecākiem aizpildīt anketas, kurās jānorāda informācija maksājuma pieprasījuma E.12.sadaļas tabulas aizpildīšanai. Tā kā E.12.sadaļas tabulā ir iekļauta personas datu uzkrāšana, pedagogam karjeras konsultantam ir jāveic liels skaidrojošs darbs ar anketu aizpildītājiem, lai anketas vispār tiktu aizpildītas.
* Datu ievadi Kohēzijas politikas fondu vadības informācijas sistēmā 2014.-2020.gadam nodrošina atbildīgais finansējuma saņēmēja darbinieks. Lai datus varētu korekti ievadīt    Kohēzijas politikas fondu vadības informācijas sistēmā 2014.-2020.gadam,  ir nepieciešami papildu skaidrojumi no sadarbības partneriem, jo  iesniegtajās sadarbības partneru tabulās norādītie dati  bieži ir neprecīzi (piemēram, kļūdaini vecumi, kontaktinformācija, deklarētā dzīvesvieta).

Šobrīd datu uzkrāšana par karjeras konsultāciju dalībniekiem (izglītojamajiem), kurā ir iesaistīti gan projekta sadarbības partneri, gan finansējuma saņēmējs, ir identificējusies kā smagnējs process ar nesamērīgi lielu administratīvo slogu visām pusēm, jo maksājuma pieprasījuma E.12.sadaļas tabulā ir paredzēta personas, detalizētu un šai mērķa grupai nesaistošu datu sniegšana (dalījums pēc mājsaimniecības, pēc statusa darba tirgū (t.sk. bezdarbnieks), cita nelabvēlīgā situācijā esoša persona), kas kopumā nav nepieciešama, lai nodrošinātu  būtisko informāciju par izglītojamajiem, kas saņēmuši individuālās konsultācijas.Ņemot vērā iepriekšminēto problemātiku un to, ka  karjeras konsultāciju dalībnieki (izglītojamie) nav paredzēti kā projekta rezultāts, kā arī  individuālo karjeras konsultāciju sniegšanai nav nekādas finansiālas ietekmes uz projekta sasniedzamajiem rezultātiem, tiek veikti grozījumi Ministru kabineta 2016.gada 7.jūnija noteikumu Nr.359 34.punktā, svītrojot  nosacījumu uzkrāt datus atbilstoši maksājuma pieprasījumā veidlapā noteiktajiem  datiem (E.12 sadaļā), nosakot **datu uzkrāšanu vienkāršotākā veidā un apjomā**, atbilstoši finansējuma saņēmēja izstrādātai veidlapai, t.i., paredzot  finansējuma saņēmējam nodrošināt  tikai nepieciešamās pamata informācijas par  unikālajiem karjeras konsultāciju dalībniekiem iegūšanu un uzkrāšanu (piemēram, dzimums, vecums, funkcionēšanas ierobežojumi, klase, izglītības iestādes nosaukums u.c., pēc vajadzības laukus papildinot), ievērojot personu datu aizsardzības regulējumā noteiktos principus (datu minimizēšanas principu) un prasības. Izstrādātā veidlapa saskaņojama ar nozares ministriju. Prasība datu uzkrāšanai par karjeras konsultāciju dalībniekiem tiek pārcelta kā atsevišķs apakšpunkts noteikumu 33.punktā.Jautājums par izglītojamo uzskaites vienkāršošanu un grozījumiem noteikumu 34.punktā 2018.gada 21.februārī ir izrunāts ar CFLA pārstāvjiem, kuri konceptuāli to ir atbalstījuši. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Valsts izglītības attīstības aģentūra, pašvaldības vai pašvaldību apvienības vai izglītības pārvaldes un valsts dibinātās profesionālās izglītības iestādes, kurām piešķirts profesionālās izglītības kompetences centra statuss.Vienlaikus būs ietekme uz īstenošanā esošo projektu, ņemot vērā, ka grozījumi MK noteikumos sagatavoti pēc projekta iesnieguma atlases izsludināšanas, tādējādi radot nepieciešamību veikt grozījumus projekta iesnieguma sadaļās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **1. tabulaTiesību akta projekta atbilstība ES tiesību aktiem** |
| Noteikumu projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Izglītības un zinātnes ministrijas tīmekļa vietnē ar aicinājumu sabiedrības pārstāvjus sniegt viedokli par Valsts sekretāru sanāksmē izsludināto noteikumu projektu. Informācija par izsludināto noteikumu projektu tiks ievietota Izglītības un zinātnes ministrijas mājas lapā (<http://www.izm.gov.lv/lv/es-strukturfondi/2014-2020/normativo-aktu-un-nosacijumu-projekti>).Pēc noteikumu projekta pieņemšanas Ministru kabinetā, tas tiks publicēts oficiālajā izdevumā “Latvijas Vēstnesis”.  |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt viedokli, noteikumu projekts 2018. gada  30.maijā ievietots IZM tīmekļvietnē (http://izm.gov.lv/lv/es-strukturfondi/2014-2020/normativo-aktu-un-nosacijumu-projekti/2953-8-3-5-mk-not-grozijumi), aicinot sabiedrības pārstāvjus līdz 13.jūnijam rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu: pasts@izm.gov.lv, esf@izm.gov.lv.  |
| 3. | Sabiedrības līdzdalības rezultāti | Sabiedrības līdzdalības un komunikācijas aktivitātēs netika saņemti projekta papildinājumi un labojumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts izglītības attīstības aģentūra, pašvaldības vai pašvaldību apvienības vai izglītības pārvaldes un valsts dibinātās profesionālās izglītības iestādes, kurām piešķirts profesionālās izglītības kompetences centra statuss. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

30.07.2018 11:44

1906

Z.Rudene

67047992, zanda.rudene@izm.gov.lv

1. MK 662. noteikumi „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” [↑](#footnote-ref-2)